Skokfoto's van bejaarde Boksburg-vrou se moord vrygestel | Maroela Media
WAARSKUWING: Die foto's onderaan die berig is baie grafies van aard en mag sensitiewe lesers ontstel.
Die gesin van Nettie Botha-Miller, 'n 74-jarige vrou van Boksburg wat op 21 November wreed vermoor is, het foto's van Botha-Miller se moordtoneel aan Maroela Media verskaf om bewustheid te skep van hoe wreed aanvalle op bejaardes is.
Die foto's kan nou vrygestel word nadat haar moordverhoor afgehandel is. Maroela Media het Donderdag berig haar moordenaars, Avhashoni Lirumo (27), Chicco Mandlathu (27), Rodney Baloyi (25) en Balelihle Mdidimba (27), is Donderdag in die Palm Ridge-landdroshof elk tot 55 jaar tronkstraf gevonnis nadat hulle skuldig bevind is aan haar moord.
Die moordenaars het met 'n koevoet deur vier deure gebreek om by haar kamer uit te kom waar hulle haar oorval het. Botha-Miller het probeer terugbaklei, maar sy was nie sterk genoeg om hulle af te weer nie. Die bejaarde is verwurg, en met 'n kussing versmoor. Hulle het haar ook met 'n verlengingskoord vasgebind en haar in die gesig geslaan. Hulle het haar só hard geslaan dat haar oordromme gebars het, en daar bloed by haar ore uitgeloop het. Die mans het ook 'n sykous in haar mond gedruk. Die mans het haar huis geplunder en verskeie items gesteel. Hulle is sowat twee weke ná haar moord in hegtenis geneem.
Regter Dimpheletse Moshidi het Donderdag tydens sy vonnisoplegging gesê dat haar moord só wreed was dat hy vir lank nie kon eet nie.
LET WEL: DIE FOTO'S ONDERAAN DIE SKAKELS IS GRAFIES VAN AARD EN MAG SENSITIEWE LESERS ONTSTEL
bejaarde Boksburg foto's moorde Nettie Botha-Miller
Die fotos is nie onder aan die brief.
Watse monsters is daar buite in ons samelewing? Sluit hul toe en gooi die sleutel weg! Geen mens verdien om so geweldadig te sterf nie!
Hier is tans geen foto's nie.
Ek het nie die regte woorde vir hierdie vervloektes nie.
Aan die familie, julle is elkeen in my gedagtes en gebede. Selfs nie die braafste man sal staande bly by aanskoue van hierdie afgryslike moord nie.
Tronkstraf is nie 'n afskrikmiddel nie!!!! Moordenaars verdien nie om te lewe nie. Die moordenaar van 'n jong vrou in Welkom was uit op parool toe hy haar wreed vermoor het. Nou gaan hy tronk toe en sy lewe is gespaar. Die regering sal nie die doodstraf terugbring nie. Hulle laat toe dat die blankes uitgemoor word.